Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 90/09)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”JUMILLA”

PDO-ES-A0109-AM04

Ilmoituksen päivämäärä: 16. joulukuuta 2020

HYVÄKSYTYN MUUTOKSEN KUVAUS JA PERUSTELUT

1. Analyyttisiä ominaisuuksia koskevaan sanamuotoon tehtävät muutokset (eritelmän 2 kohdan a alakohta ja yhtenäisen asiakirjan 4 kohta)

a. Poistetaan kokonaisalkoholipitoisuuden vähimmäisarvot kuivan viinin osalta.

Kuivan viinin kokonaisalkoholipitoisuuden arvot on poistettu, koska ne ovat samat kuin todellisen alkoholipitoisuuden vähimmäisarvot ja näin ollen niiden sisällyttäminen tekstiin on tarpeetonta. Tämä yksinkertaistaa tekstiä muuttamatta vaatimuksia.

b. Otetaan huomioon taulukkoon sisältymättömät analyyttiset vaatimukset.

Kokonaissokeri- ja -rikkidioksidiarvoja ei ole määritelty riittävällä tavalla nykyisessä eritelmässä, mikä voi aiheuttaa toimijoille epäselvyyksiä. Kumpaakin ainesosaa koskevaa kohtaa on sen vuoksi laajennettu lisäämällä täsmälliset mittayksiköt. Nykyisten sääntöjen mukaan kokonaissokerit on ilmaistava glukoosina ja fruktoosina.

2. Aistinvaraisten ominaisuuksien määritelmään tehtävät muutokset (eritelmän 2 kohdan b alakohta ja yhtenäisen asiakirjan 4 kohta)

Aistinvaraisten ominaisuuksien kuvausta on muutettu kunkin luokan osalta. Tekstiä on ajantasaistettu ja korjattu, jotta tiedot vastaavat valvontaelimen makupaneelin tekemää työtä. Tietyt termit ja viittaukset on korvattu ilmauksilla, jotka soveltuvat paremmin kuvaamaan aistinvaraista analyysiä. Kukin luokka on määritelty objektiivisemmin erityiskuvaajien tuottamiseksi ja analyysin helpottamiseksi. Tarpeettomat adjektiivit on poistettu.

3. Tiettyjen erityisten viininvalmistusmenetelmien selkeyttäminen (eritelmän 3 kohdan b alakohta ja yhtenäisen asiakirjan 5 kohdan a alakohta)

A. Suojatun alkuperänimityksen mukaisen viinin valmistukseen käytettävien rypäleiden vaadittua alkoholipitoisuutta koskeva parametri ”luonnollinen vähimmäisalkoholipitoisuus tilavuusprosentteina” on korvattu parametrillä ”Baumén asteet”, koska tämä mitataan, kun rypäleet saapuvat viininvalmistamoon.

B. Viinituotoksen laskemistapaa koskevaa kohtaa on selkeytetty. Virheellisten tulkintojen välttämiseksi täsmennetään, että tuotos lasketaan litroina valmista viiniä suhteessa käytettyjen rypäleiden kilogrammamäärään.

4. Tuotoksiltaan liian suurilta lohkoilta peräisin olevien rypäleiden loppukäyttö (eritelmän 5 kohta)

Tällä alkuperänimityksellä varustetun viinin valmistukseen ei voida käyttää tuotoksiltaan liian suurilta lohkoilta peräisin olevia rypäleitä. Epäselvyyksien välttämiseksi säännösten noudattamatta jättämisen seuraukset on esitetty selkeästi.

5. Asiaa koskevan oikeudellisen kehyksen ajantasaistaminen (eritelmän 8 kohdan a alakohta)

Viittaukset vanhentuneeseen lainsäädäntöön on poistettu, ja viittaukset on tehty voimassa olevaan lainsäädäntöön.

6. Lisävaatimusten sisällyttäminen (eritelmän 8 kohdan balakohta)

Toimijat laativat säännöllisesti sadonkorjuusääntöjä, jotka sisältävät lisävaatimuksia tai selvennyksiä eritelmässä vahvistettuihin säännöksiin. On tärkeää korostaa, että vaatimusten noudattaminen on pakollista.

7. Pakkaamista koskevat vaatimukset (eritelmän 8 kohdan b alakohta)

On säädetty, että pakkauskapasiteetin ja -materiaalin on kuuluttava kansallisen lainsäädännön soveltamisalaan ja niiden on oltava sääntelyneuvoston hyväksymät. Hanapakkauksissa valko-, rosee- ja punaviinien enimmäismäärä on 10 litraa. Viinejä, joissa on merkintä ”Reserva” tai ”Gran Reserva”, ei oteta tässä yhteydessä huomioon, koska niitä on lähtökohtaisesti säilytettävä pullossa. Kuluttajamyyntiin tarkoitettujen säilytysastioiden koon valinta on kaupallinen päätös. Tältä osin yhteisistä vaatimuksista sopiminen on toimijoiden vastuulla.

8. Viinien etikettejä koskevien vaatimusten muuttaminen (eritelmän 8 kohdan b alakohta ja yhtenäisen asiakirjan 9 kohta)

Vaadittu kirjasinkoko on sisällytetty kohtaan, joka koskee suojatun nimityksen ja oikeudellisen ilmaisun ”denominación de origen protegido” tai tarvittaessa ilmaisun ”denominación de origen” merkitsemistä. Lisäksi mainitaan velvoite noudattaa voimassa olevaa lainsäädäntöä ja sääntelyneuvoston vahvistamia pakkausmerkintäsääntöjä. Pakkausmerkinnöissä olevien laatumerkkien sekä sinettien ja sarjanumeroiden on oltava selkeästi nähtävissä pakkauksessa tietojen avoimuuden varmistamiseksi. Lisäksi tässä osiossa on ajantasaistettu viittaukset lainsäädäntöön sekä toimivaltaisten hallintoelinten nimet.

Yhteiset merkintävaatimukset on vahvistettu yksimielisesti.

9. Viinitarhaan sovellettavia sääntöjä koskevien poikkeusten poistaminen (eritelmän 8 kohdan b alakohta)

Meseguera-lajiketta ei saa käyttää alkuperänimityksellä ”Jumilla” suojattujen viinien valmistuksessa. Tätä säännöstä koskevia poikkeuksia on kuitenkin sovellettu lohkoihin, jotka on rekisteröity sääntelyneuvoston viinitilarekisteriin ennen vuotta 1995. Tämä poikkeus on poistettu, koska tällaisia viinitarhoja ei enää ole.

YHTENÄINEN ASIAKIRJA

1. Tuotteen nimi

Jumilla

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Viini(e)n kuvaus

Valkoviinit (”Jumilla” ja ”Jumilla Dulce”)

Ulkonäkö: Vaihtelee teräksensävystä topaasiin. Puhdas ja kirkas.

Aromi: Tuoreet hedelmät. Makeissa viineissä voi olla kuivattujen hedelmien vivahteita.

Maku: Hapokkuus ja makeus ovat tasapainossa. Makeissa viineissä makeus on hapokkuutta hallitsevampi.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 11 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra)

Roseeviinit (”Jumilla” ja ”Jumilla Dulce”)

Ulkonäkö: Vaihtelee vadelman vaaleanpunaisesta haaleaan lohenpunaiseen. Puhdas ja kirkas.

Aromi: Tuoreet hedelmät, punaiset hedelmät. Makeissa viineissä voi olla kuivattujen hedelmien vivahteita.

Maku: Tasapainoisen hapokas. Makeissa viineissä makeus on hapokkuutta hallitsevampi.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra)

Roseeviinit (Jumilla Monastrell)

Ulkonäkö: Vaihtelee vadelman vaaleanpunaisesta haaleaan lohenpunaiseen. Puhdas ja kirkas.

Aromi: Tuoreet hedelmät, punaiset hedelmät. Makeissa viineissä voi olla kuivattujen hedelmien vivahteita.

Maku: Tasapainoisen hapokas. Makeissa viineissä makeus on hapokkuutta hallitsevampi.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra)

Punaviinit (Jumilla Monastrell)

Ulkonäkö: Vaihtelee violetista tiilenpunaiseen, makeat viinit voivat kehittää okran sävyn. Puhdas ja kirkas.

Aromi: Punaiset hedelmät, mustat hedelmät. Makeissa viineissä on kuivattujen hedelmien vivahteita.

Maku: Tasapainoisen hapokas, tanniininen. Makeissa viineissä makeus on hapokkuutta hallitsevampi.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 12,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra)

Punaviinit (”Jumilla” ja ”Jumilla Dulce”)

Ulkonäkö: Vaihtelee violetista tiilenpunaiseen, makeat viinit voivat kehittää okran sävyn. Puhdas ja kirkas.

Aromi: Punaiset hedelmät, mustat hedelmät. Makeissa viineissä on kuivattujen hedelmien vivahteita.

Maku: Tasapainoisen hapokas, tanniininen. Makeissa viineissä makeus on hapokkuutta hallitsevampi.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra)

Väkevät viinit (Tinto Monastrell)

Ulkonäkö: Vaihtelee kirsikanpunaisesta okraan. Puhdas ja kirkas.

Aromi: Mustat hedelmät, kuivatut hedelmät.

Maku: Makeus on hapokkuutta hallitsevampi. Tanniininen.

* Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus enintään (til-%) 15 Vähimmäishappopitoisuus (milliekvivalenttia/litra) Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Viljelymenetelmä

Suojatun alkuperänimityksen ”Jumilla” piiriin kuuluvilla viinitarhoilla voidaan harjoittaa laajaperäistä viljelyä tai tehoviljelyä.

— Laajaperäinen viljely: viinitarhat, joissa istutustiheys täyttää maasto-, korkeus-, sade- ja muiden ympäristötekijöiden vuoksi seuraavat maatalouden parametrit: enintään 1 900 kasvia hehtaaria kohden ja vähintään 1 100 kasvia hehtaaria kohden.

— Tehoviljely: viinitarhat, jotka niin ikään ympäristöolosuhteiden vuoksi täyttävät seuraavat maatalouden parametrit:

istutustiheys 3 350–1 500 kasvia hehtaaria kohden.

Erityinen viininvalmistusmenetelmä

Rypäleet korjataan tavalla, joka ei heikennä rypäleiden laatua. Alkuperänimityksellä suojatuissa viineissä käytetään ainoastaan terveitä rypäleitä, jotka ovat riittävän kypsiä ja joiden tiheys on valkoisten viinirypäleiden osalta vähintään 10,7 ja punaisten rypäleiden osalta 11 Baumén asteikolla mitattuna.

Väkevän viinin valmistukseen tarkoitettujen Monastrell-rypäleiden tiheyden on korjuuhetkellä oltava vähintään 13 Baumén asteikolla mitattuna.

Puristettaessa rypäleen puristemehuun ja viiniin kohdistuu painetta, jonka seurauksena saadaan enimmäistuotos, joka saa jalostusprosessin jälkeen olla enintään 74 litraa valmista viiniä 100:aa rypälekiloa kohti.

Kypsymisprosesseja laskettaessa lähtökohdaksi otetaan kunkin vuoden lokakuun ensimmäinen päivä.

b. Enimmäistuotokset

Punaiset lajikkeet laajaperäisessä viljelyssä

5 000 kilogrammaa rypäleitä hehtaaria kohti

Punaiset lajikkeet laajaperäisessä viljelyssä

37 hehtolitraa hehtaaria kohti

Valkoiset lajikkeet laajaperäisessä viljelyssä

5 625 kilogrammaa rypäleitä hehtaaria kohti

Valkoiset lajikkeet laajaperäisessä viljelyssä

41,62 hehtolitraa hehtaaria kohti

Tehoviljelyssä

8 750 kilogrammaa rypäleitä hehtaaria kohden

Tehoviljelyssä

64,75 hehtolitraa hehtaaria kohti

6. Rajattu maantieteellinen alue

Alkuperänimityksellä ”Jumilla” suojattujen viinien tuotantoalue kattaa Jumillan kunnissa Murcian maakunnassa sijaitsevat alueet sekä Albaceten maakunnassa sijaitsevat Fuentealamon, Albatanan, Onturin, Hellínin, Tobarran ja Montealegre del Castillon kunnat.

7. Pääasiallinen rypälelajike / pääasialliset rypälelajikkeet

AIRÉN

CABERNET SAUVIGNON

CHARDONNAY

GARNACHA TINTA – LLADONER

GARNACHA TINTORERA

MACABEO – VIURA

MALVASIA AROMÁTICA – MALVASÍA SITGES

MERLOT

MONASTRELL

MOSCATEL DE GRANO MENUDO – MOSCATEL MORISCO

PEDRO XIMÉNEZ

PETIT VERDOT

SAUVIGNON BLANC

SYRAH

TEMPRANILLO – CENCIBEL

VERDEJO

8. Yhteyden/yhteyksien kuvaus

Viinit

Tärkein rypälelajike on Monastrell. Tämä sitkeä lajike on täydellisesti sopeutunut alueen ankariin olosuhteisiin, joita leimaavat kuivuus, erittäin kuumat kesät ja keväthallat. Se tuottaa muhkeita, lihaisia viinejä, joissa on runsaasti alkoholia ja hapokkuutta sekä erittäin tyypillisiä kypsien hedelmien aromeja ja hyvin integroitunutta tanniinisuutta.

Muut hyväksytyt lajikkeet täydentävät Monastrell-lajiketta täydellisesti. Ne vakauttavat viinin väriä, lisäävät sen hapokkuutta ja kypsymiskykyä sekä tuovat aromeihin harmonisuutta.

Väkevät viinit

Nämä viinit valmistetaan Monastrell-lajikkeesta, joka tuo viineihin keskivoimakkaasta erittäin voimakkaaseen vaihtelevan, mahdollisesti lähes läpinäkymättömän, värin. Tämä johtuu alueelle ominaisista korkeista lämpötiloista.

9. Olennaiset lisäedellytykset (pakkaaminen, merkinnät, muut vaatimukset)

Viinien merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen nimi on merkittävä etiketteihin näkyvästi kirjasinlajilla, jonka korkeus on vähintään 3 millimetriä ja enintään 10 millimetriä.

SAN-nimityksen vieressä on oltava merkintä ”Denominación de Origen Protegida” tai ”Denominación de Origen” vähintään 2 millimetrin korkuisella kirjasinlajilla. Merkinnän on kuitenkin aina oltava pienempi kuin sen ohessa oleva SAN-nimitys.

Muilta osin noudatetaan viinien merkintöjä koskevaa yleistä lainsäädäntöä sekä merkintöjä koskevia erityissääntöjä ja -määräyksiä, jotka ovat sääntelyneuvoston vahvistamia ja tällä hetkellä voimassa.

Pakkauksissa on oltava sääntelyneuvoston myöntämät laatuleimat, etiketit ja vastaetiketit tai numeroidut etiketit. Ne on kiinnitettävä viininvalmistamossa, ja niiden on oltava näkyvissä pakkauksessa tavalla, joka estää niiden uudelleenkäytön.

Linkki eritelmään

https://www.mapa.gob.es/es/alimentacion/temas/calidad-diferenciada/20201029pcdopjumillacorreccion_tcm30-552789.pdf

(1) EUVL L 9, 11.1.2019, s. 2.